31990R3941
L 379/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3941/90 НА СЪВЕТА
от 19 декември 1990 година
относно сключване на Споразумение между Европейската икономическа общност и Обединена република Танзания за риболов в крайбрежните води на Танзания
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че Общността и Обединена Република Танзания са договорили и подписали Споразумение за риболов, което осигурява възможности за риболов на риболовни кораби на Общността във водите, върху които Танзания има суверенитет или юрисдикция;
като има предвид, че е в интерес на Общността да одобри настоящото споразумение,
ПРИЕ НАСТОЯЩИЯ РЕГЛАМЕНТ:
Член 1
Споразумението между Европейската икономическа общност и Обединена република Танзания за риболов в крайбрежните води на Танзания се одобрява от името на Общността.
Текстът на споразумението е приложен към настоящия регламент.
Член 2
Председателят на Съвета е оправомощен да определи лицата, упълномощени да подпишат споразумението от името на Общността.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 1990 година.